Resep: Romerige vispot | Netwerk24
Resep: Romerige vispot
14 Junie 2018 16:09
Dié potjieresepte kom uit VIA (DStv-kanaal 147) se gewilde kosprogram Laat die potte prut. Een van die wenspanne, Die Cherokees, deel hul resep met ons.
1/2 knoffelhuisie, fyn gekap
1 liter witwyn
1 pakkie vars pietersielie
1 pakkie eksotiese sampioene
2 kg engelvis-fillette
2 kg stokvis-fillette
suurlemoene en suurlemoensap
Braai een ui en die knoffel in olyfolie saam met die okkerneute, indien jy dit wil byvoeg.
Voeg die room en klappermelk by en kook alles saam. Gooi ook die witwyn by en geur met sout en peper na smaak. Die pietersielie en koljander kan nou opgesny en bygevoeg word.
Laat die pot prut tot die sous dikker word.
Voeg die sampioene en die seldery by.
In ’n aparte pot, braai die viskoppe en -sterte saam met die ander rooi ui met ongeveer 300 ml witwyn, 100 ml water en suurlemoensap, sout, en peper na smaak.
Gooi die sous af ná sowat 20 minute se kook. Gooi die koppe en sterte weg.
Hou die aftreksel eenkant vir later.
In ’n aparte pot – wat nie te warm is nie – voeg die visfilette wat in blokkies gesny is by en braai saam met sout en peper en nog ’n bietjie koljander.
As die vis amper gaar is, gooi die hele ander pot sous by. Meng alles bymekaar en kook verder vir nog ’n paar minute.
Proe of die peper-en-sout-inhoud reg is.
Jy kan finkelblare byvoeg en kook of jy kan dit vars bo-op die vispot bedien.
Meer oor: Via | Resep | Vis | Potjiekos
RESEP: Indiese lamskerriepotjie
RESEP: ’n Vurige kerrie-afvalpot